Ì skrankanum fáa vit nógvar fyrispurningar um stuðul til heilivág. Heilsutrygd veitir vanligt tilskot til fleiri sløg av heilivági, men tilskot kann eisini verða veitt í serligum førum. Stuðul til heilivág Kunngerð nr. 77 frá 24. mai 2018 um prístalsviðgerð av tilskotið til tilskotsheimilaðan heilivág. Heilsutrygd veitir vanligt tilskot til fleiri sløg av heilivági, men tilskot kann eisini verða veitt í serligum førum. Tað kann vera til heilivág til pensjónist ella til viðgerð fyri ávísa sjúku. Í heilt serligum førum kann tilskotsnevndin játta ávísum sjúklingi tilskot til samheitaheilivag, ið ikki er tann bílagasti, sonevnt hækkað tilskot. Hvussu stórt tilskotið verður, veldst um, hvussu stórar tínar árligu útreiðslur eru til tilskotsheilivág. Tað merkir, at tilskotsprosentið hækkar í samsvari við tygara heildarútreiðslur, sum árið líður. Fyrsta tilskotsárið byrjar fyrstu ferð, ið tygum eftir 1. apríl 2010 keypa tilskotsheilivág. Annað tilskotsárið byrjar fyrstu ferð, ið tygum keypa tilskotsheilivág, eftir at fyrsta tilskotsár er runnið. Síðan halda tilskotsárini fram á sama hátt. Sambært Løgtingslóg nr. 178 frá 22. desember 2009, verður ásett: 1) 40% av tí partinum av útreiðslunum, sum er 513 kr. ella størri, men minni enn 1.025 kr., 2) 60% av tí partinum av útreiðslunum, sum er 1.025 kr. ella størri, men minni enn 2.050 kr., 3) 75% av tí partinum av útreiðslunum, sum er 2.050 kr. ella størri, men minni enn 5.434 kr., 4) 100% av tí partinum av útreiðslunum, sum er 5.434 kr. ella størri, og 5) 100% av tí partinum sum er 2.440 kr. ella størri hjá persónum, sum eru fyltir 67 ár og hjá fyritíðarpensjónistum. Gevið gætur: Tað er sera umráðandi at fylgja við, nær tilskotsárið rennur út, tí fyrst í nýggjum tilskotsári er tilskotsheilivágurin dýrur, tí egingjaldið er 100% av kostnaðinum upp til 513 kr., og síðan økist tilskotið eftir útreiðslunum, eins og víst verður niðanfyri (sí § 18). Kunning um tilskotsárið sæst á kassaseðlinum, og snýr tað seg um sending, verður tilsvarandi kunning viðløgd. Persónar undir 18 ár gjalda ikki egingjald av tilskotsheilivági, legg til merkis at onkur heilivágur ikki hevur tilskot, og tískil skal ein gjalda fyri tann heilivágin, hóast ein er undir 18 ár ella ein hevur goldið alt egingjaldið. UMBÝTI AV HEILIVÁGI Mest sum allur heilivágur verður býttur um við bíligasta heilivág, um tað snýr seg um sama virkna evnið. Um tygum ynskja dýrara heilivágin, mugu tygum sjálv/-ur gjalda munin (sí § 21), sí samheitaheilivágur. Tó ber til hjá lækna at søkja tilskotsnevndina um hækkað tilskot (sí § 22).